# 22. Diweddariadau Cyfathrebu Cyflym - Newyddion

**Pwysig**: Cyfeiriwch at [Daflen Wybodaeth 10.1](https://www.aber.ac.uk/cy/is/it-services/web/cms/info-sheets/) i ymgyfarwyddo ag egwyddorion sylfaenol ychwanegu erthyglau newyddion a threfnu tudalen Newyddion y Brifysgol cyn ceisio defnyddio'r system Diweddariadau Cyfathrebu Cyflym.

Mae system newydd wedi cael ei gosod er mwyn i aelodau o'r tîm Cyfathrebu (ac aelodau eraill o staff perthnasol) allu gweld erthyglau newyddion yn fyw ar wefan y Brifysgol yn gyflym.

**Camau i sicrhau bod eich erthygl newyddion yn fyw:**

1. Crëwch yr Erthygl Newyddion yn yr ardal briodol o fewn yr Archif Newyddion
2. Drychweddwch yr Erthygl Newyddion i'r ardal briodol yn yr hafan Newyddion
3. Aildrefnwch yr hafan Newyddion i gadw'r trefniant cywir (1 eitem yn **main story**, a nifer o eitemau yn **top story**)
4. [Cyhoeddi'r safle Newyddion](#_Step_4_–)
5. [Trosglwyddo'r adran Newyddion i'r safle byw](#_Step_5_–)


**Mae gwybodaeth am gamau 1-3 ar gael yn Nhaflen Wybodaeth 10.1. Gwnewch yn siŵr eich bod wedi cwblhau'r camau hyn cyn symud ymlaen i gamau 4 a 5.**

## Cam 4 - Cyhoeddi ardaloedd priodol y safle Newyddion


Nawr eich bod wedi cwblhau camau 1-3, bydd eich erthygl newydd yn ymddangos yn gywir wrth edrych ar ragolwg yn yr adran Newyddion yn y CMS. Y cam nesaf yw sicrhau bod y newidiadau hyn yn cael eu cyhoeddi ar y "**staging server**" cyn eu gwneud yn fyw.

Yn gyntaf bydd angen i chi gyhoeddi'r adran Newyddion.


1. Yn Strwythur Safle'r CMS, cliciwch ar y botwm **Actions** i'r dde o'r brif adran Newyddion a dewiswch **'Publish branch'**:




1. Bydd yn cael ei ychwanegu i'r ciw cyhoeddi a bydd neges yn ymddangos ar waelod y sgrin i gadarnhau



1. I wirio cynnydd y cyhoeddiad, cliciwch ar **'Publish channels'** yn y ddewislen **'Sites & Channels'** ar y chwith:



1. Bydd y sgrin **'Publish channels'** yn ymddangos, a bydd modd i chi weld eich cyhoeddiad o dan **'Upcoming publishes':**



1. Bydd y sgrin yn adnewyddu bob ychydig eiliadau, a phan fydd y cyhoeddiad wedi gorffen bydd yn diflannu. Gwnewch yn siŵr nad yw eich cyhoeddiad yn ymddangos yma bellach cyn symud ymlaen i gam 5.

**Rydych nawr wedi cwblhau Cam 4 a dylech symud ymlaen i Gam 5.**


## Cam 5 - Trosglwyddo'r adran Newyddion i'r safle byw

Cyn parhau gyda Cham 5 dylech wirio bod popeth a wnaethoch yng Ngham 4 wedi bod yn llwyddiannus. I wneud hyn ewch i'r dudalen Newyddion ar y gweinydd llwyfannu i wirio ei bod yn edrych fel y dylai.

Ewch i'r ddolen hon i wirio: <http://cmspreview.aber.ac.uk/en/news/>

Os ydych chi'n hapus â sut mae'r hafan Newyddion a'r erthygl Newyddion yn ymddangos, gallwch barhau.

* I drosglwyddo'r adran Newyddion i'r safle byw, dylech agor y cyfeiriad gwe hwn yn eich porwr: <https://cms.aber.ac.uk/jenkins/view/Comms/job/CommsTransfer/>
* Gofynnir i chi fewngofnodi - defnyddiwch eich manylion mewngofnodi a'ch cyfrinair Prifysgol arferol.
* Byddwch nawr yn gweld y sgrin drosglwyddo **Comms**:



* Cliciwch ar **'Build with Parameters'** yn y ddewislen ar y chwith.
* Cliciwch ar y gwymplen i ddewis beth yr hoffech ei drosglwyddo:
  + Newyddion
  + Hysbysiadau
  + Newyddion Graddio
  + Yr Hen Goleg
* I wneud erthygl newyddion yn fyw, bydd angen i chi ddewis **News**
* Cliciwch ar y botwm **Build** i ddechrau trosglwyddo
* Byddwch yn gweld cynnydd y trosglwyddiad yn y panel **Build History** ar y chwith
* Pan fydd y trosglwyddo wedi gorffen, dylai eich erthygl newyddion fod yn fyw - gwiriwch yr hafan Newyddion i weld os yw yno. Ewch i'r ddolen hon i wirio: <http://www.aber.ac.uk/en/news/>. Os na allwch weld unrhyw newidiadau, cliciwch ar Ctrl+F5 i adnewyddu'r dudalen a gwiriwch eto.

**Rydych nawr wedi cwblhau Cam 5 a dylai'r broses fod wedi'i chwblhau.**